Athelstan
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Englands historie,Biografier i Englands historie
Athelstan var konge over angelsakserne i årene 924–927 og konge av England i årene 927–939. Han var sønn av Edvard den eldre.
Athelstan overvant i 927 det siste vikingkongedømmet i England, York, og ble dermed den første angelsaksiske kongen over hele England, inkludert Danelagen. Han invaderte Skottland i 934 og tvang den skotske kong Konstantin II til å underkaste seg Athelstans herredømme. Ifølge Snorre var Athelstan fosterfar til Harald Hårfagres yngre sønn, Håkon Adalsteinsfostre, som senere ble konge i Norge.Athelstan døde barnløs i 939 og ble etterfulgt av halvbroren Edmund 1. Les mer i Store norske leksikon Regenter i England Kongeriket Wessex Litteratur Foot, Sarah (2004/2011). Æthelstan (893/4–939). Oxford Dictionary of National Biography, Oxford: Oxford University Press Foot, Sarah (2011). Æthelstan: The First King of England. New Haven: Yale University Press.